OpenLLM-France/wikimedia huggingface dataset:
# Embarrass

Embarrass és una població dels Estats Units a l'estat de Wisconsin. Segons el cens del 2000 tenia 399 habitants.

## Demografia

Segons el cens del 2000, Embarrass tenia 399 habitants, 156 habitatges, i 117 famílies. La densitat de població era de 128,4 habitants per km².
Dels 156 habitatges en un 31,4% hi vivien nens de menys de 18 anys, en un 70,5% hi vivien parelles casades, en un 1,9% dones solteres, i en un 25% no eren unitats familiars. En el 19,2% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,1% tenia menys de 18 anys, un 6,5% entre 18 i 24, un 29,1% entre 25 i 44, un 23,3% de 45 a 60 i un 17% 65 anys o més.
L'edat mediana era de 39 anys. Per cada 100 dones de 18 o més anys hi havia 110,4 homes.
La renda mediana per habitatge era de 42.500 $ i la renda mediana per família de 46.875 $. Els homes tenien una renda mediana de 29.091 $ mentre que les dones 21.042 $. La renda per capita de la població era de 16.932 $. Aproximadament l'1,8% de les famílies i el 3,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Embarrass» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Embarrass». American Fact Finder. Oficina del Cens dels Estats Units, 12-01-2010.
# Jaume Ballester de Togores i Sales

Jaume Ballester de Togores i Sales (Palma, 8 de febrer de 1708 - 1789) fou un aristòcrata i militar mallorquí, setè comte d'Aiamans, fill de Joan Miquel Togores i Gual-Desmur, VI Comte d'Aiamans i de Margalida de Sales i Berga, i germà del numismàtic Ramon de Togores i Sales. i avi de Tomàs de Verí i de Togores. Fou capità general de Mallorca interí en 1782.

## Referències

* ↑ Jaime Togores i Salas, VII Conde de Ayamans, geni.com
* ↑ RAMON DE TOGORES I SALES (1723-1788): NUMISMÀTIC, BIBLIÒFIL I BENEFACTOR DEL SANTUARI DE LLUC, Marià Carbonell i Buades
* ↑ Vicente de Cadenas y Vicent Caballeros de la Orden de Calatrava que efectuaron sus pruebas de ingreso ...
# Avery

«Avery» té aquests significats:
* Avery (Califòrnia), concentració de població designada pel cens dels Estats Units a l'estat de Califòrnia.
* Avery (Texas), població dels Estats Units a l'estat de Texas.
* Avery Creek, concentració de població designada pel cens dels Estats Units a l'estat de Carolina del Nord.
* Tex Avery (1908 - 1980), animador, dibuixant i director estatunidenc.
* Avery Fisher Hall.
* William Avery Bishop (1894 - 1956), pilot de caces canadenc durant la Primera Guerra Mundial.
# Diego Enrique Osorno

Diego Enrique Osorno (nascut l'1 de desembre de 1980 en Monterrey Nou León), és un escriptor i reporter independent que ha estat testimoni i narrador d'alguns conflictes del segle xxi a Mèxic i altres països d'Amèrica Llatina. Guillermo Osorno, El Barrio Antiguo, Crónica sobre DEO
A més de publicar cròniques i reportatges en mitjans com Gatopardo, Reforma, L'Espresso, Proceso, Newsweek, Internazionale, Letras Libres, Courrier International, Etiqueta Negra, VICE i El Universal, ha escrit diversos llibres de no ficció i dirigit documentals.

## Referències

* ↑ «La subversión del periodismo narrativo - El Barrio Antiguo» (en espanyol europeu), 25-05-2014. Arxivat de l'original el 2016-09-20. [Consulta: 10 agost 2016].
* ↑ «Diego Enrique Osorno: «Buscar la verdad en México implica el riesgo de que te maten»» (en espanyol europeu). [Consulta: 10 agost 2016].
# Miquel Altisent i Domenjó

Miquel Altisent i Domenjó (Balaguer, Noguera, 22 d'octubre de 1898 - Barcelona, 31 de gener de 1975) fou un musicòleg especialitzat en el cant gregorià i ambrosià.
Religiós escolapi, fou deixeble i col·laborador de Gregori Maria Sunyol i estudià a l'abadia de Solesmes. Durant algun temps succeí Sunyol com a director i professor de l'Institut Pontifici de Música Sagrada de Milà. Professà cant gregorià al seminari conciliar i al Conservatori Municipal de Barcelona. Cofundador de la Societat Catalana de Musicologia, en fou vicepresident des de la fundació. Va publicar El cant gregorià. Un model de música religiosa (1971), Nova lectura dels neumes gregorians (1979), i una considerable quantitat d'estudis dedicats al cant litúrgic.

## Relació amb el bàsquet

El pare Altisent va ensenyar a jugar al bàsquet als seus alumnes dels escolapis de Terrassa des de 1927. Havia estat destinat a Cuba i allí l'havia pogut aprendre.

## Referències

* ↑ Amorós i Prat, Francesc. Compositors i Costumari Musical de Balaguer. Editorial Visión Libros. ISBN 9788498869057.
* ↑ Pérez Gutiérrez, Mariano. Diccionario de la Música y Los Músicos, Volum 1. Ediciones AKAL, 1985. ISBN 9788470901386.
* ↑ El pare Miquel Altisent i el bàsquet a Terrassa. http://www.escolapia.cat/novetats/lescolapimiquelaltisentreconegutperlasevaaportacioalbasquetdeterrassa Arxivat 2016-12-21 a Wayback Machine.
# Mirzamys norahae

Mirzamys norahae és una espècie de mamífer rosegador de la família dels múrids. És endèmic de Papua Nova Guinea. Es diferencia de M. louiseae pel seu pelatge marró vermellós, la cua proporcionalment més curta i les potes posteriors més llargues. És aproximadament igual de gros que M. louiseae, amb una llargada mitjana d'uns 220 mm. El seu nom específic, norahae, fou triat en honor de la zoòloga australiana Norah K. Cooper.

## Referències

* ↑ Helgen, K. M.; Helgen, L. E. 2009. «Chapter 8. Biodiversity and Biogeography of the Moss-mice of New Guinea: A Taxonomic Revision of Pseudohydromys (Muridae: Murinae)». Bulletin of the American Museum of Natural History, 331: 230-313.
# Monarca menut

El monarca menut (Myiagra nana) és un ocell de la família dels monàrquids (Monarchidae).

## Hàbitat i distribució

Habita els boscos del sud de Nova Guinea central i nord d'Austràlia.

## Taxonomia

Ha estat separat de Myiagra hebetior recentment, arran treballs com ara Gregory 2017.

## Referències

* ↑ «Monarca menut». Cercaterm. TERMCAT, Centre de Terminologia. Rev. 10/05/2023(català)
* ↑ P Gregory, (2017) Birds of New Guinea, Including Bismarck Archipelago and Boughainville. Lynx Edicions, Barcelona.
# Mitxúrinsk

Mitxúrinsk (en rus Мичуринск) és una ciutat de l'óblast de Tambov, Rússia. Es troba a 67 km al nord de Tambov i a 367 km al sud de Moscou.

## Història

El 1636 va construir-se a l'emplaçament de la ciutat actual una fortalesa batejada amb el nom de Kozlov a partir del nom d'un dels primers colons. Tenia una funció defensiva contra els tàtars de Crimea. El segle xvii la ciutat va perdre importància militar i esdevingué un centre de construcció de vaixells des de la dècada de 1650.
El segle xviii les fortaleses s'havien estès prou al sud com per acabar amb el paper militar de Kozlov, que va passar a ser un centre de comerç aprofitant les fèrtils terres de la regió, riques per a l'agricultura. El 1779 va rebre finalment l'estatus de ciutat i el ferrocarril va arribar el segle xix, a finals del qual ja hi havia prop de 40.000 habitants a Kozlov.
Va rebatejar-se amb l'actual nom de Mitxúrinsk el 1932 en homenatge a l'agrònom i botànic rus Ivan Mitxurin.

## Galeria d'imatges

* La catedral de la Icona de Nostra Senyora de Bogoliub.
* Dos ponts de la ciutat.
* Estació Mitxúrinsk-Vorónejski.
* Institut pedagògic.
* Edifici de la ciutat.
* Estació Mitxúrisnk-Upalski
# Montserrat Josa Roca

Montserrat Josa i Roca (Juneda, 26 d'agost de 1935 - Reus, 20 de novembre de 2011) va ser una artista gravadora i escultora catalana. Filla de Jaume Josa Torné (Juneda, 05/03/1902 – 20/02/1977) i Rosa Roca Debat (Juneda, 11/03/1904 – 26/12/1968) era la més petita de tres germanes.

## Bibliografia

* Diccionari d'Artistes Contemporanis
* L'Art a la Lleida del segle xx, a la Geografia General de Catalunya
* “Artistas del siglo XXI”
# Model de Schwinger

En física teòrica de partícules, el model de Schwinger descriu l'electrodinàmica quàntica lorentziana amb una dimensió espacial i una de temps (1+1D) amb interaccions entre electrons via intercanvi de fotons. Rep el seu nom de Julian Schwinger que el va proposar per primer cop.
El model utilitza el lagrangià de la QED habitual
    ${\mathcal {L}}=-{\frac {1}{4g^{2}}}F_{\mu \nu }F^{\mu \nu }+{\bar {\psi }}(i\gamma ^{\mu }D_{\mu }-m)\psi$
en un espai-temps amb una dimensió espacial i una dimensió temporal. On $F_{\mu \nu }=\partial _{\mu }A_{\nu }-\partial _{\nu }A_{\mu }$ és la intensitat del camp fotònic $U(1)$, $D_{\mu }=\partial _{\mu }-iA_{\mu }$ és la derivada covariant gauge, $\psi$ és l'espinor fermiònic, $m$ és la massa del fermió i $\gamma ^{0},\gamma ^{1}$ formen la representació bidimensional de l'àlgebra de Clifford.
Aquest model té la propietat de confinament dels fermions i, com a tal, és un model simplificat de la QCD. Un argument que explica per què això és així és perquè en dues dimensions, clàssicament, el potencial entre dues partícules carregades segueix una dependència lineal $r$, en lloc de $1/r$ en el món ordinari amb 4 dimensions (3 espacials, 1 temps). Aquest model també presenta una ruptura espontània de la simetria U(1) a causa d'un condensat quiral amb un conjunt d'instantons. El fotó d'aquest model es converteix en una partícula massiva a baixes temperatures. Aquest model es pot resoldre exactament i s'utilitza com a model de test per a altres teories més complexes.

## Referències

* 1 2 Schwinger, Julian Physical Review, 128, 5, 1962, pàg. 2425–2429. Bibcode: 1962PhRv..128.2425S. DOI: 10.1103/PhysRev.128.2425.
* ↑ Schwinger, Julian Physical Review, 82, 6, 1951, pàg. 914–927. Bibcode: 1951PhRv...82..914S. DOI: 10.1103/PhysRev.82.914.
* ↑ Schwinger, Julian Physical Review, 91, 3, 1953, pàg. 713–728. Bibcode: 1953PhRv...91..713S. DOI: 10.1103/PhysRev.91.713.
# Montserrat Maspons i Bigas

Montserrat Maspons i Bigas (Guayaquil, 13 de gener de 1921 - Guayaquil, 2 de juliol de 2016) fou una promotora cultural catalana.
Els seus pares eren originaris de Granollers i es quedà òrfena de mare amb sis mesos. Estudià a Barcelona i es casà el 1944. El 1950 va tornar uns anys a Granollers fins que finalment es va establir a l'Equador, on es dedicà a la terrisseria. El 1959, quan era Secretària de l'Institut de Cultura Hispànica de Guayaquil, va presentar una versió "equatorianitzada" d'Els Pastorets, fins que l'Institut va plegar.
Fou la presidenta vitalícia del Casal Català de Guayaquil, que va contribuir a fundar l'any 1983 i del qual ha estat directiva. Des de l'Equador ha treballat per enfortir els vincles entre Catalunya i l'Amèrica Llatina. El Govern de Catalunya li concedí la Creu de Sant Jordi el 2013.
El 1989 l'Institut de Projecció Exterior de la Cultura Catalana (IPECC) li va concedir el premi "Josep Maria Batista i Roca - Memorial Enric Garriga Trullols".

## Referències

* 1 2 Biografia al web del Casal Català de Guayaquil
* ↑ «El Govern distingeix amb la Creu de Sant Jordi 25 personalitats i 15 entitats». Web oficial de la Generalitat de Catalunya, 30-04-2013. Arxivat de l'original el 2014-10-06. [Consulta: 2 abril 2014].
# Montserrat Martínez Parera

Montserrat Martínez Parera (Barcelona, febrer de 1975) és una economista espanyola que ocupa el càrrec de vicepresidenta de la Comissió Nacional del Mercat de Valors (CNMV) des del 16 de desembre de 2020.

## Biografia

Va començar la seva carrera professional a la CNMV després de cinc anys en el departament d'anàlisi de BBVA com a directora dels gabinets de presidència i vicepresidència.
Entre 2012 i 2017 va estar a l'àrea de relacions amb inversors de BBVA. Després va ser cap de gabinet de Fernando Restoy quan aquest va ser subgovernador del Banc d'Espanya en els temps de Luis María Linde al Banc d'Espanya, de 2012 i 2017, i des de gener de 2018 fins al seu nomenament com a vicepresidenta va estar en CaixaBank en l'oficina del president Gonzalo Gortázar. A causa d'aquest càrrec haurà d'inhibir-se en l'absorció de Bankia per part de Caixabank.

## Referències

* 1 2 «El BOE publica el nombramiento de Rodrigo Buenaventura como presidente de la CNMV». Expansión, 16-12-2020. [Consulta: 16 desembre 2020].
* ↑ Simón, Pablo Martín. «El exdirectivo de ESMA Rodrigo Buenaventura sucederá a Albella en la presidencia de la CNMV» (en castellà). Cinco Días, 21-11-2020. [Consulta: 10 gener 2021].
* ↑ Ortín, Alberto. «La nueva vicepresidenta de la CNMV tendrá que inhibirse en la fusión Caixabank-Bankia» (en espanyol europeu). Vozpópuli, 24-11-2020. [Consulta: 10 gener 2021].

## Enllaços externs

* CV a la web de la CNMV
# Montserrat Medina Martínez

Montserrat Medina Martínez (País Valencià, 1984) és una monja valenciana del convent de Santa Anna de Sant Mateu coneguda per haver decidit entrar en un convent després d'una carrera exitosa a Silicon Valley, on va fundar l'startup Jetlore comprada per Paypal.
A finals de la dècada del 1990 va arribar a San Francisco per fer un doctorat en aeronàutica a la Universitat Stanford. El 2011 va fundar l'startup anomenada Jetlore amb seu a San Mateo de Califòrnia, juntament amb Eldar Sadikov va crear continguts per eBay, Inditex o LG. Aquesta empresa, que oferia un nou sistema de pagament pel comerç electrònic, va adquirir una Fortune 100 i va acabar sent comprada per la companyia Paypal. El 2017 va obtenir la Medalla de bronze dels Stevie Awards for Women in Business.
En tornar a Espanya, amb 34 anys, va ser contractada el juny del 2019 com a sòcia per la consultora Deloitte on també era directora de l'Àrea Analítica Avançada i Intel·ligència Artificial. El desembre del 2020 va publicar una carta oberta anuncinat que deixava la seva vida anterior per fer-se monja entrant en el convent de Santa Anna de Sant Mateu.

## Referències

* 1 2 ED. «De Silicon Valley a monja de clausura: la valenciana que cambió su vida radicalmente» (en castellà), 07-01-2021. [Consulta: 1r febrer 2021].
* 1 2 «La joven empresaria de Deloitte, Montserrat Medina, lo deja todo para ser 'Sierva de Dios'» (en castellà), 18-01-2021. [Consulta: 1r febrer 2021].
* ↑ «Montse, la ejecutiva de Deloitte que lo ha dejado todo para ser 'Sor Éxito' en un convento de Castellón» (en castellà), 14-01-2021. [Consulta: 1r febrer 2021].
* ↑ Mediterráneo, El Periódico. «De Silicon Valley al convento de un pueblo de Castellón» (en castellà). [Consulta: 1r febrer 2021].
# Mooresville (Alabama)

Mooresville és una població dels Estats Units a l'estat d'Alabama. Segons el cens del 2000 tenia 59 habitants.

## Demografia

Segons el cens del 2000, Mooresville tenia 59 habitants, 24 habitatges i 19 famílies. La densitat de població era de 284,8 habitants/km².
Dels 24 habitatges en un 25% hi vivien nens de menys de 18 anys, en un 66,7% hi vivien parelles casades, en un 12,5% dones solteres, i en un 20,8% no eren unitats familiars. En el 20,8% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,84.
Per edats la població es repartia de la següent manera: un 16,9% tenia menys de 18 anys, un 6,8% entre 18 i 24, un 20,3% entre 25 i 44, un 40,7% de 45 a 60 i un 15,3% 65 anys o més.
L'edat mediana era de 50 anys. Per cada 100 dones hi havia 118,5 homes. Per cada 100 dones de 18 o més anys hi havia 104,2 homes.
La renda mediana per habitatge era de 54.167 $ i la renda mediana per família de 136.039 $. Els homes tenien una renda mediana de 51.667 $ mentre que les dones 65.417 $. La renda per capita de la població era de 51.694 $. Cap de les famílies estava per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Moviment Popular Democràtic Turcman

Moviment Popular Democràtic Turcman (anglès: Democratic Turkmen People Movement, turc: Demokretik Turkmen Ulusal Harekati) fou una organització política dels turcmans iraquians fundada a Londres el 20 de gener de 1993 pel coronel d'estat major i advocat A. Samanci. El nom inicial fou Moviment Nacional Turcman (que ja havia existir del 1980 al 1985) però el 9 de març de 1994 fou canviat per Moviment Popular Democràtic Turcman. El seu objectiu fou introduir a l'agenda internacional el problema turcman i la defensa dels drest humans. Va cooperar amb l'oposició iraquiana a l'exili.

## Referències

* Turkmen: Fighting for Freedom, National Independence, and Cultural Integrity in Occupied Iraq
# Moviment Popular d'Ucraïna

El Moviment Popular d'Ucraïna (ucraïnès Народний Рух України, Narodnyi Rukh Ukrajiny, NRU) és un partit polític d'Ucraïna. Fou fundat el 1989 aprofitant el moviment de glàsnost durant la perestroika engegada per Mikhaïl Gorbatxov. L'organització té les seves arrels en els dissidents d'Ucraïna, el més notable d'ells - Viatxeslav Txornovil. Al principi els objectius eren els moviments per donar suport a les reformes de Gorbatxov, i més tard el Moviment Popular d'Ucraïna va ser fonamental per a celebrar un referèndum sobre la independència de l'RSS d'Ucraïna. Durant la seva existència dins de la Unió Soviètica, els seus membres van ser amenaçats i intimidats. La major part dels seus votants i el suport els té a Ucraïna Occidental

## Resultats electorals

Després de les eleccions al Parlament d'Ucraïna de 1994 restà la segona força política del Parlament. A les eleccions al Parlament d'Ucraïna de 1998 el partit va rebre el 9% dels vots i 46 escons. A les eleccions al Parlament d'Ucraïna de 2002 el partit formà part del bloc de Víktor Iúsxenko La Nostra Ucraïna. En l'actualitat, Rukh forma part del Bloc la Nostra Ucraïna-Autodefensa Popular (abans anomenat Víktor Iúsxenko Bloc Nostra Ucraïna), on representa l'ala dretana de la coalició. El partit no s'ha de confondre amb un de nom similar, el Moviment del Poble d'Ucraïna, que és dirigit per Iuri Kostenko. A les eleccions al Parlament d'Ucraïna de 2006 va assegurar-se 13 escons al parlament dins la coalició Bloc la Nostra Ucraïna-Autodefensa Popular.

## Enllaços externs

* Com el 1989 es revifaren les flames d'Ucraïna BBC News
* (anglès) Història del moviment a la seva web Arxivat 2008-04-18 a Wayback Machine.
# Moviment Popular d'Eritrea

El Moviment Popular d'Eritrea/Eritrean People’s Movement (EPM) és un grup d'oposició política i militar d'Eritrea, que declara tenir 300 combatents. Té el suport del govern d'Etiòpia. És membre des de 2006 de l'Aliança Democràtica Eritrea.

## Referències

* Armed Groups Along Sudan's Eastern Frontier: An Overview and Analysis, per John Young, Ginebra 2007
# Mudhàffar-ad-Din Súnqur ibn Mawdud

Mudhàffar-ad-Din Súnqur ibn Mawdud fou el primer atabeg salghúrida de Fars, nebot del cap tribal amir Būz Aba, que va prendre el poder al Fars el 1148 però va reconèixer als seljúcides. La seva capital fou Xiraz. Per un temps es va embolicar amb conflictes amb els prínceps seljúcides especialment amb Màlik-Xah ibn Mahmud, amb el suport de la branca de seljúcides de Kirman. També fou aliat del petit príncep de Lur-i Buzurg. La possessió de l'illa de Kays (Kish) li donava una forta posició als afers del golf Pèrsic. Va morir a Bayza el 1161 i el va succeir el seu germà Mudhàffar-ad-Din Zanguí ibn Mawdud.

## Notes

* ↑ Súnqur és un nom turquès que "tradicionalment" en àrab s'ha transcrit amb la lletra qaf ([q]), però que en turc modern s'escriu amb /g/ (Sungur, cf. Vikipedi, s.v. "Salgurlular". En aquesta enciclopèdia s'ha optat per usar una transcripció àrab en considerar que aquesta era la llengua de cultura en aquella època. També es pot documentar la forma Sunkur, que en principi sembla desaconsellable.
# Mystus falcarius

Mystus falcarius és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 19 cm de longitud total.

## Distribució geogràfica

Es troba a Àsia: conques dels rius Irrawaddy i Salween.

## Referències

* ↑ Scopoli J. A. 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ BioLib (anglès)
* 1 2 FishBase (anglès)

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Chakrabarty, P. & H. H. Ng. 2005. The identity of catfishes identified as Mystus cavasius (Hamilton, 1822) (Teleostei: Bagridae), with a description of a new species from Myanmar. Zootaxa Núm. 1093: 1-24.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T.R. 1994. Systematic revision of Asian bagrid catfishes of the genus Mystus sensu stricto, with a new species from Thailand and Cambodia. Ichthyol. Explor. Freshwat. 5(3):241-256.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mystus cavasius

Mystus cavasius és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 40 cm de longitud total.

## Distribució geogràfica

Es troba al subcontinent indi.

## Referències

* 1 2 FishBase (anglès)
* ↑ Talwar, P.K. i A.G. Jhingran 1991. Inland fishes of India and adjacent countries. Vol. 2. A.A. Balkema, Rotterdam.

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T.R. 1994. Systematic revision of Asian bagrid catfishes of the genus Mystus sensu stricto, with a new species from Thailand and Cambodia. Ichthyol. Explor. Freshwat. 5(3):241-256.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.